b'\n_START_ARTICLE_\n\xc5\xa0liki\xc5\xb3 pilkapynas\n_START_SECTION_\nVieta\n_START_PARAGRAPH_\nTai sl\xc4\x97nyje st\xc5\xabksanti, i\xc5\xa1 vakar\xc5\xb3 ir \xc5\xa1iaur\xc4\x97s pusi\xc5\xb3 up\xc4\x97s vagos juosiama pakiluma, apaugusi mi\xc5\xa1ku. Joje, apie 95 m ilgio \xc5\xa1iaur\xc4\x97s - piet\xc5\xb3 kryptimi ir 54 m plo\xc4\x8dio plote matosi 4 pilkapi\xc5\xb3 sampilai, kuri\xc5\xb3 skersmuo 7\xe2\x80\x939 m, auk\xc5\xa1tis iki 0,4 m._NEWLINE_Teritorijos plotas \xe2\x80\x93 0,28 ha.\n_START_SECTION_\nTyrimai\n_START_PARAGRAPH_\n1985 m. i\xc5\xa1ai\xc5\xa1kino, 1986 m. 2 suardytus pilkapius i\xc5\xa1tyr\xc4\x97 Ignas Jablonskis._NEWLINE_Pirmas pilkapis buv\xc4\x99s 9 m skersmens, su 3 koncentriniais akmen\xc5\xb3 vainikais. Jame rasti 4 sudegint\xc5\xb3 mirusi\xc5\xb3j\xc5\xb3 kapai, i\xc5\xa1 kuri\xc5\xb3 3 buvo urnose, o 1 \xe2\x80\x93 duob\xc4\x97je. Antras pilkapis 7 m skersmens, su i\xc5\xa1likusiu 1 koncentriniu akmen\xc5\xb3 vainiku. Viduje buv\xc4\x99 vainikai ir kapai sunaikinti kasant pilkapio sampile duobes. Ties pagrindu aptiktas titnago skaldin\xc4\x97lis ir akmens nuoskal\xc5\xb3._NEWLINE_Pilkapynas datuojamas III\xe2\x80\x93II a. pr. m. e._NEWLINE_1993 m. paskelbtas vietin\xc4\x97s reik\xc5\xa1m\xc4\x97s archeologijos paminklu (AV2031), 1997 m. \xc4\xafra\xc5\xa1ytas \xc4\xaf nekilnojam\xc5\xb3j\xc5\xb3 kult\xc5\xabros vertybi\xc5\xb3 registro archeologini\xc5\xb3 viet\xc5\xb3 s\xc4\x85ra\xc5\xa1\xc4\x85 (A409), 1998 m. paskelbtas kult\xc5\xabros paminklu (A409P), 2005 m. pripa\xc5\xbeintas valstyb\xc4\x97s saugomu kult\xc5\xabros paminklu.'